stanford-oval/wikipedia huggingface dataset:
ซึซึกิ โซโนโกะ
แหล่งข้อมูลอื่น

ข้อมูลที่เกี่ยวข้องกับ "ซึซึกิ โซโนโกะ" (อังกฤษ)
| ด ค กยอดนักสืบจิ๋วโคนัน โดย โกโช อาโอยามะ |
| --- | --- | --- |
| ตัวละครหลัก |  คุโด้ ชินอิจิ / เอโดงาวะ โคนัน  โมริ รัน  โมริ โคโกโร่  คิซากิ เอริ  ซึซึกิ โซโนโกะ  ฮัตโตริ เฮย์จิ  โทยามา คาสึฮะ  มิยาโนะ ชิโฮะ / ไฮบาระ ไอ  โยชิดะ อายูมิ  ซึบุรายะ มิซึฮิโกะ  โคจิมะ เก็นตะ  ฮอนโด เอย์สึเกะ  มิซึนาชิ เรย์นะ / ฮอนโด ฮิเดมิ  จอมโจรคิด / คุโรบะ ไคโตะ  ฮาคุบะ ซางูรุ  |  |
| ภาพยนตร์ |  คดีปริศนาระเบิดระฟ้า  คดีฆาตกรรมไพ่ปริศนา  ปริศนาพ่อมดคนสุดท้ายแห่งศตวรรษ  คดีฆาตกรรมนัยน์ตามรณะ  คดีปริศนาเส้นตายสู่สวรรค์  ปริศนาบนถนนสายมรณะ  คดีฆาตกรรมแห่งเมืองปริศนา  มนตราแห่งรัตติกาลสีเงิน  ยุทธการเหนือห้วงทะเลลึก  บทเพลงมรณะแด่เหล่านักสืบ  ปริศนามหาขุมทรัพย์โจรสลัด  บทบรรเลงแห่งความตาย  ปริศนานักล่าทรชนทมิฬ  ปริศนามรณะเหนือน่านฟ้า  15 นาทีเฉียดวิกฤติมรณะ  ปริศนาระทึก-ศึกลูกหนังมรณะ  ฝ่าวิกฤติเรือรบมรณะ  ลูแปงที่ 3 ปะทะ ยอดนักสืบจิ๋วโคนัน เดอะมูฟวี่  ปริศนากระสุนมรณะ  ปริศนาทานตะวันมรณะ  ปริศนารัตติกาลทมิฬ  ปริศนาเพลงกลอนซ่อนรัก  ปฏิบัติการสายลับเดอะซีโร่  ศึกชิงอัญมณีสีคราม  กระสุนสีเพลิง  เจ้าสาวฮาโลวีน  มฤตยูใต้น้ำทมิฬ  ปริศนาปราการ 5 แฉก  One-Eyed Flashback  |  |
| โอวีเอ |  โคนันปะทะคิดปะทะไยบะ - ศึกแตกหักชิงดาบล้ำค่า  สิบหก ผู้ต้องสงสัย!?  โคนัน และ เฮย์จิ และเด็กที่หายตัวไป  โคนัน กับคิด และคริสตัลมาเธอร์  เป้าหมายคือโคโกโร่! บันทึกลึกลับของขบวนการนักสืบเยาวชน  ไล่ล่าหาอัญมณี! โคนันกับเฮย์จิปะทะคิด  คำใบ้มรณะจากอากาสะ ฮิโรชิ  การไขคดีของซึซึกิ โซโนโกะ  เมื่อ 10 ปีผ่านไป  โคนัน ปะทะ จอมโจรคิด เกาะแห่งกับดัก  ข้อมูลลับจากลอนดอน  ปาฏิหาริย์ไม้เบสบอลในตำนาน  |  |
| แมจิก ไฟล์ |  Shinichi Kudo — The Case of the Mysterious Wall and the Black Labrador  Shinichi and Ran — The Memories from Mahjong pieces and Tanabata  Osaka Okonomiyaki Odyssey  The Niigata-Tokyo Souvenir Capriccio  Fantasista Flower  |  |
| ตอนพิเศษโทรทัศน์ |  Time Travel of the Silver Sky  Black History  ลูแปงที่ 3 ปะทะ ยอดนักสืบจิ๋วโคนัน  เป้าหมายคือ โมริ โคโกโร่!  คดีปริศนากับโคนันที่หายไป  เอพิโสด วัน: กำเนิดยอดนักสืบจิ๋ว  นิยายรักตำรวจนครบาล ~ คืนก่อนแต่งงาน  |  |
| ภาคคนแสดง |  จดหมายท้าทายถึงคุโด้ ชินอิจิ บทนำก่อนอำลา  เผชิญหน้าองค์กรชุดดำ  ชินอิจิปะทะปริศนาวิหคมรณะ  ชินอิจิกับปริศนาเกียวโตชินเซ็นกุมิ  13 ห้องแห่งความตาย  |  |
| หนังสือฉบับนิยาย |  ตำนานขุมทรัพย์โคชู  ซิมโฟนีสังหาร  สาสน์ท้าแด่คุโด้ ชินอิจิ - บทนำแห่งการลาจาก  การกลับมาของคุโด้ ชินอิจิ - ประทะองค์กรชุดดำ  พลิกคดีแม่มดแห่งเอจินบาระ  สาสน์ท้าแด่คุโด้ ชินอิจิ - ปริศนาวิหคมรณะ  สาส์นท้าแด่คุโด้ ชินอิจิ - คดีฆาตกรรมห้องพิพากษา  |  |
| รายชื่อและอื่น ๆ |  รายชื่อตอน มังงะ  อนิเมะ  สปิน-ออฟ วันสบาย ๆ ของซีโร่  ห้าพยัคฆ์นักเรียนตํารวจ  ฮันซาวะ ตัวร้ายสุดโหด  APTX4869  เพลงประกอบภาพยนตร์การ์ตูน  เกม  |  |
กรมเศรษฐกิจระหว่างประเทศ

| --- | --- |
Department of International Economic Affairs
ตรากรมเศรษฐกิจระหว่างประเทศ
ภาพรวมกรม
ก่อตั้ง: 10 กุมภาพันธ์ พ.ศ. 2485; 83 ปีก่อน (2485-02-10)
กรมก่อนหน้า: กรมเศรษฐการ กรมการเศรษฐกิจ กรมเศรษฐกิจ
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 443 ถนนศรีอยุธยา แขวงทุ่งพญาไท เขตราชเทวี กรุงเทพมหานคร 10400
งบประมาณต่อปี: 482,440,700 บาท (พ.ศ. 2566)
ฝ่ายบริหารกรม: รุจิกร แสงจันทร์, อธิบดี สาลินี ผลประไพ, รองอธิบดี ปรางทิพย์ กาญจนหัตถกิจ, รองอธิบดี
ต้นสังกัดกรม: กระทรวงการต่างประเทศ
เว็บไซต์: เว็บไซต์ของกรม
กรมเศรษฐกิจระหว่างประเทศ มีภารกิจเกี่ยวกับการเสนอแนะแนวทางในการกำหนดและดำเนินนโยบายเศรษฐกิจ ระหว่างประเทศ เพื่อส่งเสริมและรักษาผลประโยชน์ด้านเศรษฐกิจของประเทศเป็นหน่วยประสาน งานกลางของรัฐบาลในการดำเนินความร่วมมือทางเศรษฐกิจกับรัฐบาลต่างประเทศและองค์การระหว่างประเทศ ในกรอบความร่วมมือระดับอนุภูมิภาค ภูมิภาคและพหุภาคี
ภารกิจ และหน้าที่

ติดตาม ศึกษา ประมวล วิเคราะห์พัฒนาการและแนวโน้มเศรษฐกิจโลก เสนอแนะแนวทางในการดำเนินนโยบายเศรษฐกิจระหว่างประเทศด้านการเงิน การค้า การลงทุน เทคโนโลยีและการพัฒนา
เสนอแนะนโยบาย ท่าที และเข้าร่วมในการเจรจา ทำความตกลงและดำเนินการในกรอบความร่วมมือและความตกลงระหว่างประเทศทางเศรษฐกิจ
ติดตาม ศึกษา ประมวล วิเคราะห์ ภาวะเศรษฐกิจของประเทศและต่างประเทศเพื่อเสนอแนะแนวทางในการส่งเสริมและ รักษาผลประโยชน์ทางด้านเศรษฐกิจของประเทศ
ติดตาม รวบรวมและเผยแพร่ข้อมูลทางเศรษฐกิจและโอกาสทางการค้า การลงทุน ในต่างประเทศให้แก่ภาคเอกชนของไทย เพื่อส่งเสริมและรักษาผลประโยชน์ทางเศรฐกิจของภาคเอกชนของไทย
ประสานกับหน่วยงานอื่น ๆ ที่เกี่ยวข้องทั้งภาครัฐและเอกชนในการดำเนินความสัมพันธ์ทางด้านเศรษฐกิจในกรอบความร่วมมือและความตกลงทางเศรษฐกิจระหว่างประเทศ
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย
หน่วยงานในสังกัดกรมเศรษฐกิจระหว่างประเทศ

สำนักงานเลขานุการกรม
กองสนเทศเศรษฐกิจ
กองนโยบายเศรษฐกิจระหว่างประเทศ
กองส่งเสริมสัมพันธ์และความร่วมมือ
กรณีพิพาทพรมแดนไทย–กัมพูชา

กรณีพิพาทพรมแดนไทย–กัมพูชา เป็นเหตุการณ์ที่เริ่มต้นในเดือนมิถุนายน พ.ศ. 2551 เหนือกรณีพิพาทพรมแดนพื้นที่ปราสาทพระวิหาร หลังจากนั้น ก็ได้มีการปะทะระหว่างกำลังทหารทั้งสองฝ่ายหลายครั้ง พร้อมกับการอ้างสิทธิ์ของแต่ละฝ่ายเหนือดินแดนพิพาทดังกล่าว
เบื้องหลัง

บทความหลัก: กรณีพิพาทอินโดจีน
เมื่อ พ.ศ. 2550 ประเทศกัมพูชาได้เสนอต่อองค์การยูเนสโก ในการประชุมคณะกรรมการมรดกโลก สมัยที่ 31 ณ เมืองไครสต์เชิร์ช นิวซีแลนด์ ให้ขึ้นทะเบียนปราสาทพระวิหารเป็นมรดกโลก แต่ประเทศไทยมีปัญหาว่าแผนที่ที่กัมพูชาแนบท้ายว่าเป็นอาณาบริเวณของปราสาทพระวิหารนั้นได้ขีดเส้นเขตแดนล้ำเข้ามาในบริเวณทางทิศเหนือและทิศตะวันตกของปราสาท ซึ่งเป็นพื้นที่ทับซ้อน และได้ขีดเส้นเขตแดนประเทศล้ำเข้ามาในฝั่งไทย
เมื่อทราบดังนั้นกระทรวงต่างประเทศจึงหารือกับทางกัมพูชา เพื่อให้ร่วมกับฝ่ายไทย จดทะเบียนโบราณสถานอื่นในเขตไทยและพระวิหารของกัมพูชาร่วมกันในทีเดียว เพื่อความสมบูรณ์ของบริเวณพระวิหาร และให้กัมพูชาเปลี่ยนแผนที่ให้ไม่ล้ำเข้ามาในเขตไทยและพื้นที่ทับซ้อน และได้ขอให้ที่ประชุมคณะกรรมการมรดกโลก สมัยที่ 31 เลื่อนการพิจารณาขึ้นทะเบียนของกัมพูชาออกไป
ลำดับเหตุการณ์ > พ.ศ. 2552

วันที่ 3 เมษายน พ.ศ. 2552 ประเทศกัมพูชาได้ปะทะกับประเทศไทยด้วยอาวุธเป็นครั้งแรกเหตุการณ์เริ่มตั้งแต่ช่วงเช้า และมีการปะทะกันรอบสองในวันเดียวกันซึ่งการปะทะกันรอบสอง กองทัพกัมพูชาได้ยิงจรวดอาร์พีจีเข้ามาในฝั่งไทย ส่งผลให้ทหารเสียชีวิตสองนาย วันที่ 22–30 มิถุนายน พ.ศ. 2552 มีการประชุมคณะกรรมการมรดกโลกสมัยที่ 33 ที่เมืองเซบิยา ราชอาณาจักรสเปน ประเทศไทย มีนายสุวิทย์ คุณกิตติ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นหัวหน้าคณะผู้แทนไทย ได้ยื่นหนังสือคัดค้านการปฏิบัติงานของคณะกรรมการมรดกโลก ว่าไม่เป็นไปตามธรรมนูญของสหประชาชาติ
วันที่ 25 กันยายน พ.ศ. 2552 นายวีระ สมความคิด และ นายอธิวัฒน์ บุญชาติ ได้นำพี่น้องมวลชนคนไทยผู้รักชาติ และ กลุ่มมวลชนพันธมิตร กว่า 1,000 คน พร้อมรถยนต์กว่าร้อยคัน เดินทางไปปราสาทพระวิหาร และ มีชาวบ้านภูมิซรอลซึ่งไม่เห็นด้วยกับการเคลื่อนไหวในครั้งนี้ ชุมนุมสกัดกั้นและมีการปะทะกันอย่างรุนแรงที่หน้าวัดภูมิซรอล
วันที่ 6 พฤศจิกายน พ.ศ. 2552 คณะรัฐมนตรีมีมติเรียนเอกอัคราชทูตไทยประจำประเทศกัมพูชากลับประเทศเพื่อประท้วงการแต่งตั้งอดีตนายกรัฐมนตรีพ.ต.ท.ดร.ทักษิณ ชินวัตรเป็น ที่ปรึกษาทางเศรษฐกิจ และที่ปรึกษาส่วนตัวของนายกรัฐมนตรีประเทศกัมพูชารวมถึงการปฏิเสธการส่งตัวให้ทางการราชอาณาจักรไทยในฐานะผู้ร้ายข้ามแดนโดยกระทรวงการต่างประเทศให้เหตุผลในแถลงการณ์ตอนหนึ่งว่า เนื่องจาก พ.ต.ท.ทักษิณ เป็นผู้หลบหนีคดีอาญา ตามหมายจับของศาล
ลำดับเหตุการณ์ > พ.ศ. 2553

เครือข่ายคนไทยหัวใจรักชาติ ได้เคลื่อนไหวชุมนุมอย่างต่อเนื่อง ตามแนวชายแดน โดยมีการจัดตั้งเวที่ปราสรัยที่ บริเวณศาลหลักเมืองกันทรลักษณ์ นำโดย นาย อธิวัฒน์ บุญชาติแกนนำเครือข่ายทวงคืนแผ่นดินแม่ และ มีเหตุการณ์ขว้างระเบิดในที่ชุมนุม เมื่อวันที่ 29 กรกฎาคม พ.ศ. 2553 มีผู้ได้รับบาดเจ็บ 1 คน
12 สิงหาคม พ.ศ. 2553 มีการจัดตั้ง ชุมชนบ้านสันปันน้ำเป็นหมู่บ้านเชิงสัญลักษณ์ ที่ชายแดนพนมดงรัก สุรินทร์ – ปัจจุบัน
เวทีแนวร่วมเครือข่ายคนไทยหัวใจรักชาติ จัดเวทีนับสิบครั้งในหลายจังหวัด และมาปิดเวทีสุดท้าย วันที่ 23 ตุลาคม พ.ศ. 2553 ที่เวทีลานหิน ชุมชนบ้านสันปันน้ำ พนมดงรักสุรินทร์ โดยมีการเคลื่อนมวลชนเดินทางไปยังปราสาทตาเมือนธม และ มีการปะทะกันระหว่างชาวบ้านหนองคันนา ก่อนที่ นาย วีระ สมความคิด จะพาคณะเดินทางกลับมาร่วมเวที่ เกาะติดปัญหาชายแดนไทย–กัมพูชา ที่ชุมชนบ้านสันปันน้ำ มีการถ่ายทอดสดผ่านทางช่องเอฟเอ็มทีวี ก่อนที่นายวีระ สมความคิด จะถูกทหารกัมพูชาจับในครั้งแรก
การตีความคำพิพากษา

บทความหลัก: กรณีการตีความคำพิพากษาคดีปราสาทพระวิหาร
| วิดีโอหลายคลิปจากแหล่งข้อมูลภายนอก |
| --- | --- |
 บันทึกเหตุการณ์ความขัดแย้งไทย-กัมพูชาบริเวณพื้นที่พิพาท ที่ยูทูบ
หลังความขัดแย้งได้ทวีความรุนแรงมากขึ้น เมื่อวันที่ 28 เมษายน พ.ศ. 2554 กัมพูชาได้ยื่นคำร้องต่อศาลยุติธรรมระหว่างประเทศเพื่อขอให้ศาลตีความคำพิพากษาคดีปราสาทพระวิหาร พ.ศ. 2505 และในวันเดียวกันประเทศกัมพูชาได้ยื่นคำร้องต่อศาลเดียวกันเพื่อขอให้ศาลระบุมาตรการคุ้มครองชั่วคราวเพื่อรักษาสิทธิของกัมพูชาอย่างเร่งด่วน ปัจจุบันคดีดังกล่าวยังอยู่ในระหว่างกระบวนพิจารณาของศาล
แหล่งข้อมูลอื่น > แผนที่ดินแดน

Map of the regained modern day Cambodia's territories during 1941 เก็บถาวร 2008-10-31 ที่ เวย์แบ็กแมชชีน  (The part highlighted in red is Battambang Province; blue is Pibulsongkram Province; green is Nakhon Champasak Province)
Map of the regained modern day Laos' territories during 1941 เก็บถาวร 2008-10-31 ที่ เวย์แบ็กแมชชีน  (The part highlighted in black and white-stripe is Lan Chang Province)
แหล่งข้อมูลอื่น > ศาลโลก

1962 Final Judgment of Preah Vihear Temple เก็บถาวร 2008-09-18 ที่ เวย์แบ็กแมชชีน - International Court of Justice
| ด ค กประวัติศาสตร์ไทยหลัง พ> ศ. 2544 |
| --- | --- |
พระมหากษัตริย์:  พระบาทสมเด็จพระมหาภูมิพลอดุลยเดชมหาราช บรมนาถบพิตร ฉลองสิริราชสมบัติครบ 60 ปี  เฉลิมพระชนมพรรษา 80 พรรษา  เฉลิมพระชนมพรรษา 7 รอบ  การสวรรคต  ถวายพระเพลิงพระบรมศพ  พระบาทสมเด็จพระวชิรเกล้าเจ้าอยู่หัว บรมราชาภิเษก  เฉลิมพระชนมพรรษา 6 รอบ 
นายกรัฐมนตรี:  ทักษิณ ชินวัตร การดำรงตำแหน่งนายกฯ  ครม. 54  ครม. 55  สุรยุทธ์ จุลานนท์ ครม. 56  สมัคร สุนทรเวช ครม. 57  สมชาย วงศ์สวัสดิ์ ครม. 58  อภิสิทธิ์ เวชชาชีวะ การดำรงตำแหน่งนายกฯ  ครม. 59  ยิ่งลักษณ์ ชินวัตร ครม. 60  ประยุทธ์ จันทร์โอชา การดำรงตำแหน่งนายกฯ  ครม. 61  ครม. 62  เศรษฐา ทวีสิน ครม. 63  แพทองธาร ชินวัตร ครม. 64 
การเลือกตั้งทั่วไป:  2544  2548  2549โมฆะ  2550  2554  2557โมฆะ  2562  2566 
การประท้วง:  2548–49 พันธมิตรฯ  2551 พันธมิตรฯ  2552 นปช.  2553 นปช.  การสลายการชุมนุม  2556–57 กปปส.  นปช.  2563–64 กลุ่มราษฎร 
รัฐประหาร:  2549 คปค.  คมช.  2557 คสช. 
รัฐธรรมนูญ:  2540  2549ชั่วคราว  2550 ประชามติ  2557ชั่วคราว  2560 ประชามติ 
ความขัดแย้ง:  ความไม่สงบในชายแดนภาคใต้ เหตุการณ์กรือเซะ  กรณีตากใบ  กรณีพิพาทพรมแดนไทย–กัมพูชา 
เหตุการณ์:   เหตุการณ์สึนามิ พ.ศ. 2547   มหาอุทกภัย พ.ศ. 2554  การระบาดทั่วของโควิด-19 
← ประวัติศาสตร์ไทย (พ.ศ. 2516–2544)
นายวีระ สมความคิด หนึ่งในคณะคนไทยที่ถูกทหารกัมพูชาจับกุมตัว
กะบังหลบเข้าที่ปลอดภัยสำหรับชาวบ้านไทยจากการยิงถล่มจากปืนใหญ่กองทัพพระราชอาณาจักรกัมพูชา ที่บ้านศรีสะอาด ต.บืงมะลู อ.กันทรลักษ์ จ.ศรีสะเกษ
กองทัพพระราชอาณาจักรกัมพูชาเดินสวนสนามเข้าใกล้บริเวณพื้นที่พิพาท พ.ศ. 2554
ปราสาทตาเมือนธม
หลังกรณีแถลงการศาลตีความคดีปราสาทพระวิหารได้มีการตั้งป้ายจากฝั่งกัมพูชาแสดงข้อความว่า "ฉันมีความภูมิใจที่เกิดเป็นชาวเขมร" หันหน้ามายังฝั่งไทย
เอคโค่ จิ๋วก้องโลก

| เอคโค่ จิ๋วก้องโลก |
| --- | --- |

กำกับ: คมภิญญ์ เข็มกำเนิด
บทภาพยนตร์: วรัญญู อุดมกาญจนานนท์ คงเดช จาตุรันต์รัศมี พรสวรรค์ ศรีบุญวงษ์ จรูญพร ปรปักษ์บรรลัย
เนื้อเรื่อง: คมภิญญ์ เข็มกำเนิด วรัญญู อุดมกาญจนานนท์ เนตร พันธุมสินชัย
อำนวยการสร้าง: บริษัท กันตนา แอนิเมชั่น สตูดิโอ จำกัด
นักแสดงนำ: หนึ่งธิดา โสภณ อธิพิชญ์ ชุติวัฒน์ขจรชัย นพพันธ์ จันทรศร คงเดช จาตุรันต์รัศมี วรินดา ดำรงผล กำกับเสียง โดย มนตรี เจนอักษร
กำกับภาพ: ภูชิชย์ อัศวะมหาศักดา
ตัดต่อ: ธรรมรัตน์ สุเมธศุภโชค
ดนตรีประกอบ: คงเดช จาตุรันต์รัศมี ชาติชาย พงษ์ประภาพันธ์
บริษัทผู้สร้าง: กันตนา 
ผู้จัดจำหน่าย: กันตนา
วันฉาย: 2 สิงหาคม พ.ศ. 2555 (ประเทศไทย)
ความยาว: 90 นาที
ประเทศ: ไทย
ภาษา: ไทย
ทุนสร้าง: 170 ล้านบาท
ทำเงิน: 17 ล้านบาท
ข้อมูลจาก IMDb
ข้อมูลจากสยามโซน
เอคโค่ จิ๋วก้องโลก (อังกฤษ: Echo Planet) เป็นภาพยนตร์แอนิเมชันสามมิติ สร้างโดย กันตนา  ผลงานกำกับโดย คมภิญญ์ เข็มกำเนิด จากบทภาพยนตร์ของ วรัญญู อุดมกาญจนานนท์ และ คงเดช จาตุรันต์รัศมี  เป็นเรื่องราวการผจญภัยของเด็ก 3 คนจาก 2 มุมโลก คือ วอชิงตัน ดีซี สหรัฐอเมริกา และจากหมู่บ้านกะเหรี่ยงทางภาคเหนือของประเทศไทย ที่ช่วยกันกอบกู้โลกจากหายนภัยเนื่องจากภาวะโลกร้อน
ภาพยนตร์เรื่องนี้เป็นภาพยนตร์คอมพิวเตอร์แอนิเมชันเรื่องแรกของประเทศไทย ที่สร้างในระบบสามมิติ สเตอริโอสโคปิก (Stereoscopic 3D)
เนื้อเรื่องย่อ

เรื่องราวการผจญภัยบนมิตรภาพของเด็กจากสองฟากโลก ระหว่างพี่น้องชาวกะเหรี่ยง หน่อวา เด็กสาวผู้เชี่ยวชาญด้านสมุนไพร และศิลปะการต่อสู้ จ่อเป เด็กชายที่สามารถสื่อสารกับธรรมชาติได้ด้วยการโขกหัว กับ แซม เด็กที่คลั่งใคล้ในอุปกรณ์ไฮเทค บุตรชายคนเดียวของประธานาธิบดี จอร์จ ดับเบิลยู บุช แห่งสหรัฐอเมริกา  แซมเดินทางมาเข้าร่วมงานชุมนุมลูกเสือโลกที่ประเทศไทย แต่ด้วยความหยิ่งและหลงตัวเองทำให้เขาหลงทางไปในป่าหมอกและตกอยู่ในอันตราย โชคดีที่กะเหรี่ยงสองพี่น้องมาพบเข้าแล้วช่วยเหลือไว้  ทั้งสามคนก็เริ่มสนิทและกลายเป็นเพื่อนกัน ในขณะนั้นเองมีสัญญาณเตือนภัยจากท้องฟ้า  แม่หมอ  ผู้ทำหน้าที่พยากรณ์ประจำหมู่บ้าน เสี่ยงทายและบอกกับทุกคนให้รู้ว่า มหันตภัยร้ายกำลังจะมาถ้าไม่มีใครยับยั้งมันได้โลกจะต้องถึงกาลวิบัติ  เมื่อจ่อเป และ หน่อวา เดินทางมาส่งแซม ออกจากป่าลึก สัญญาณเตือนภัยกลับดังขึ้นอีก  จ่อเป และ  หน่อวา รบเร้า แซม ให้พาไปที่ สหรัฐอเมริกา ด้วย และที่นั่นเด็กๆทั้งสามร่วมใจกันฝ่าฟันอุปสรรคเพื่อหยุดยั้งวิกฤติร้ายของโลกครั้งนี้ให้ได้
โดยแก่นแท้ของเรื่องราว จะมุ่งเน้นด้านการอนุรักษ์สิ่งแวดล้อมและพลังงาน
ตัวละคร > ตัวละครหลัก

จอร์จ ดับเบิลยู เเซมสัน บุช: บุตรชายของประธานาธิบดีแห่งสหรัฐอเมริกา (พากย์เสียงโดย นพพันธ์ จันทรศร)
จ่อเป: เด็กชายกะเหรี่ยงวัย 3 ขวบ ที่มีความสามารถในการสื่อสารกับธรรมชาติ (พากย์เสียงโดย อธิพิชญ์ ชุติวัฒน์ขจรชัย)
หน่อวา: เด็กสาวกะเหรี่ยงคอยาววัย 14 ปี ผู้เป็นพี่สาวของจ่อเป (พากย์เสียงโดย หนึ่งธิดา โสภณ)
ประธานาธิบดี จอร์จ ดับเบิลยู บุช: ประธานาธิบดีแห่งสหรัฐอเมริกา (พากย์เสียงโดย คงเดช จาตุรันต์รัศมี)
ท่านผู้หญิง ลอร่า บุช : ภริยาประธานาธิบดีและเป็นแม่ของแซม (พากย์เสียงโดย ขวัญแก้ว คงนิสัย)
สโตน: มีชื่อจริงคือ เฟรเดอริก สโตน (เฟรด) ที่ปรึกษาประธานาธิบดี  (พากย์เสียงโดย ทศพล ศิริวิวัฒน์)
แม่หมอ: หญิงชราชาวกะเหรี่ยงวัย 80 ปี  (พากย์เสียงโดย บุญศรี ยินดี)
ด็อกเตอร์ชไนเดอร์: นักวิทยาศาสตร์อัจฉริยะ ผู้ประดิษฐ์คูลบอมบ์  (พากย์เสียงโดย พรสวรรค์ ศรีบุญวงษ์)
เฉโป: สมเสร็จกำพร้าที่มีนิสัยตะกละ
ตัวละคร > ตัวละครรับเชิญ

ผู้สื่อข่าวหญิง (พากย์เสียงโดย วรินดา ดำรงผล)
เพื่อนลูกเสืออินเดีย (พากย์เสียงโดย ภูผา รัตนรุ่งเรืองชัย)
เพื่อนลูกเสือ (พากย์เสียงโดย ประสิทธิโชค มานะสันทัดชาติ)
เพลงประกอบ

"หนั่น น้า นะ" (ฟัง สิ ฟัง..สิฟัง) : คำร้อง : คงเดช จาตุรงค์รัศมี / ทำนองและเรียบเรียง : ชาติชาย พงษ์ประภาพันธ์ / ขับร้อง : คณิตกุล เนตรบุตร (แพรว) และ ชิ สุวิชาน ศิลปินชาวกะเหรี่ยง
"ฉันจะดูแลเธอให้ดีกว่าที่ผ่านมา" : คำร้อง: อาทิตย์ สาระจูฑะ/ ทำนอง: อภิสิษฏ์ ณ ตะกั่วทุ่ง / เรียบเรียง: นิวัฒน์ อ่ำแสง / ขับร้อง: อัยย์ วีรานุกูล / บริษัท:  สหภาพดนตรี จำกัด
การสร้าง

ทีมงานกันตนา แอนิเมชันใช้เวลากว่า 3 ปี ในการผลิตภาพยนตร์เรื่อง เอคโค่ จิ๋วก้องโลก ตั้งแต่การทำวิจัย การค้นหาวิธีการดำเนินชีวิตของชาวกะเหรี่ยงคอยาวที่จังหวัดแม่ฮ่องสอน ตลอดจนความเชื่อและพิธีกรรมต่างๆ เพื่อนำมาพัฒนาเป็นบทภาพยนตร์ ประกอบกับการตระหนักถึงปัญหาสภาวะแวดล้อม โดยเฉพาะ "ปัญหาโลกร้อน" ภาพยนตร์เรื่องนี้จึงมีจุดประสงค์เพื่อสะท้อนเรื่องสิ่งแวดล้อมให้ผู้ชมทุกวัยเกิดความเข้าใจอย่างทั่วถึง โดยกันตนาใช้เงินลงทุนสร้างกว่า 170 ล้านบาท ในการพัฒนาขั้นตอนการทำงานที่ซับซ้อน เพื่อให้เป็นภาพยนตร์แอนิเมชันเรื่องแรกของไทยที่สร้างในรูปแบบ 3 มิติสเตอริโอสโคปิก อย่างเต็มรูปแบบ เทียบเท่ากับงานสร้างภาพยนตร์แอนิเมชันของต่างประเทศ ซึ่งได้มิติของภาพที่ลึกและสวยงาม ช่วยเพิ่มอรรถรสการชมมากขึ้นกว่าเดิม เสมือนมีส่วนร่วมเหตุการณ์ผจญภัยกับตัวละครอย่างแท้จริง
ส่วนของการพากย์ ทีมสร้างได้ทำการติดต่อ หนึ่งธิดา โสภณ นักแสดงหญิงที่สร้างชื่อจากภาพยนตร์เรื่อง กวน มึน โฮ มาร่วมพากย์เสียง  "หน่อวา" ซึ่งเธอได้เปิดเผยว่ารู้สึกดีใจ แต่ต้องเตรียมตัวเป็นอย่างมาก โดยทางทีมสร้างได้อธิบายถึงภาพในจินตนาการของพวกเขา ซึ่งหนึ่งธิดาได้ทำการพากย์เสียงโดยที่ยังไม่เห็นภาพจริง โดยเธอกล่าวว่าเป็นเรื่องที่ยากมาก แต่เธอก็ได้รับคำแนะนำจาก มนตรี เจนอักษร ผู้กำกับการพากย์เสียง ถึงวิธีการสื่อสารให้ได้ตามที่เขาต้องการ
การเปิดตัว

ภาพยนตร์แอนิเมชันฟอร์มยักษ์เรื่อง เอคโค่ จิ๋วก้องโลก ได้มีการเปิดแถลงข่าวต่อสื่อมวลชนในวันที่ 11 กรกฎาคม พ.ศ. 2555 ที่โรงภาพยนตร์เอสเอฟ เวิลด์ ซีเนม่า ศูนย์การค้าเซ็นทรัลเวิลด์ โดยได้รับเกียรติจาก นายอารักษ์ ชลธาร์นนท์ รัฐมนตรีว่าการกระทรวงพลังงาน เป็นประธาน ร่วมด้วย ม.ร.ว. สมลาภ กิติยากร ประธานกรรมการ มูลนิธิดินดีน้ำใสแห่งประเทศไทย ผู้ให้การสนับสนุนหลักของภาพยนตร์เรื่องนี้ และได้มีการจัดฉายรอบปฐมทัศน์ในวันที่ 31 กรกฎาคม ที่โรงภาพยนตร์พารากอนซีนีเพล็กซ์ ศูนย์การค้าสยามพารากอน กรุงเทพมหานคร โดยมีผู้นำหรือหัวหน้าชนเผ่าต่างๆ อาทิ ชนเผ่าอาข่า ปกากะญอ กะเหรี่ยง กระหล่าง ฯลฯ ที่พักอาศัยในประเทศไทยมาร่วมชมภาพยนตร์ด้วย โดยแต่ละคนสวมชุดประจำเผ่า มีการแสดงดนตรีกะเหรี่ยงร่วมสมัย และตัวอย่างของภาพยนตร์ให้ชมก่อนเปิดงาน แต่ภาพยนตร์ไม่ค่อยประสบความสำเร็จมากนัก
การตอบรับ

ภาพยนตร์เปิดตัวฉายในประเทศไทย 4 วันแรก (2-5 ส.ค. 55) ด้วยรายได้เพียง 6.2 ล้านบาท จนเมื่อมีการพูดปากต่อปากในกลุ่มสังคมออนไลน์ เว็บบอร์ด และสื่อมวลชน ทางโรงภาพยนตร์ต่างๆ จึงได้จัดส่วนลดพิเศษและเพิ่มจำนวนรอบฉายจากเดิมที่หดลง เพื่อสนองความต้องการของผู้ชม โดยเฉพาะกลุ่มเด็กและเยาวชน ปรากฏว่าจนถึงวันที่ 13 ส.ค. 55 ทำรายได้รวม 13.4 ล้านบาท และถึงวันที่ 26 ส.ค. 55 ทำรายได้รวม 17 ล้านบาท
ในวันที่ 25 ตุลาคม พ.ศ. 2555 ได้มีการจัดฉายรอบพิเศษส่วนพระองค์ ณ โรงภาพยนตร์ บางกอกแอร์เวย์ส บลูริบบอน สกรีน ภายในพารากอนซีนีเพล็กซ์ สยามพารากอน โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทอดพระเนตรภาพยนตร์
รางวัล

รางวัลภาพยนตร์แห่งชาติ สุพรรณหงส์ ครั้งที่ 22
รางวัลดนตรีประกอบยอดเยี่ยม โดย ชาติชาย พงษ์ประภาพันธ์
รางวัลเพลงประกอบยอดเยี่ยม - "หนั่น น้า นะ" (ฟัง สิ ฟัง..สิฟัง) โดย คงเดช จาตุรันต์รัศมี
รางวัลบันทึกเสียงและผสมเสียงยอดเยี่ยม โดย ไตรเทพ วงศ์ไพบูลย์, ณพวัฒน์ ลิขิตวงศ์, วัฒนเดช สมานชาต
รางวัลภาพยนตร์ไทย ชมรมวิจารณ์บันเทิง ครั้งที่ 21
รางวัลดนตรีประกอบยอดเยี่ยม โดย ชาติชาย พงษ์ประภาพันธ์
รางวัลเพลงประกอบยอดเยี่ยม - "หนั่น น้า นะ" (ฟัง สิ ฟัง..สิฟัง) โดย คงเดช จาตุรันต์รัศมี
รางวัลพระราชทานพระสุรัสวดี (ตุ๊กตาทอง) ครั้งที่ 29
รางวัลเพลงประกอบยอดเยี่ยม - "หนั่น น้า นะ" (ฟัง สิ ฟัง..สิฟัง) โดย คงเดช จาตุรันต์รัศมี
รางวัลบันทึกเสียงและผสมเสียงยอดเยี่ยม โดย ไตรเทพ วงศ์ไพบูลย์, ณพวัฒน์ ลิขิตวงศ์, วัฒนเดช สมานชาต
แหล่งข้อมูลอื่น

เว็บไซต์ทางการ
เอคโค่ จิ๋วก้องโลก ที่สยามโซน
ดูไปบ่นไป เอคโค่ จิ๋วก้องโลก 3D/ณ๊อบ ศฐาณพงศ์ เก็บถาวร 2012-08-10 ที่ เวย์แบ็กแมชชีน
เอคโค่ จิ๋วก้องโลก 3D – แอนิเมชั่น 3 มิติของไทยที่มีดีกว่าที่คิด เก็บถาวร 2012-08-14 ที่ เวย์แบ็กแมชชีน
วิจารณ์หนัง เอคโค่ จิ๋วก้องโลก
ลูอีจี แมนจีโอนี

| ลูอีจี แมนจีโอนี |
| --- | --- |
เกิด:  (1998-05-06) 6 พฤษภาคม ค.ศ. 1998 (26 ปี) ทาวน์สัน, แมริแลนด์, สหรัฐอเมริกา
ศิษย์เก่า: มหาวิทยาลัยเพนซิลเวเนีย (BSE, MSE)
มีชื่อเสียงจาก: ผู้ต้องสงสัยในการฆาตกรรมไบรอัน ทอมป์สัน
สถานะทางคดี: ถูกคุมขังที่ศูนย์กักขังนครนิวยอร์ก, บรูคลิน โดยไม่มีการประกันตัว
ญาติ: นิโคลัส แมนจีโอนี (ปู่) นิโน แมนจีโอนี (ลูกพี่ลูกน้อง)
ลูอีจี นิโคลัส แมนจีโอนี (/luˈiːdʒi ˌmændʒiˈoʊni/ ไฟล์:En-us-Luigi Mangione.oga loo-ee-jee-_-MAN; เกิด 6 พฤษภาคม ค.ศ. 1998) เป็นชายชาวอเมริกันที่ถูกตั้งข้อหาว่าเป็นผู้ต้องสงสัยในการฆาตกรรมไบรอัน ทอมป์สัน ซึ่งเป็นซีอีโอของยูไนเต็ดเฮลธ์แคร์ โดยเกิดเหตุขึ้นในนครนิวยอร์ก เมื่อวันที่ 4 ธันวาคม ค.ศ. 2024
ลูอีจีถูกจับกุมและพิจารณาคดีในอัลตูนา, เพนซิลเวเนีย ห้าวันหลังจากเหตุการณ์ยิงปืน หลังจากสละสิทธิ์คัดค้านการส่งผู้ร้ายข้ามแดนที่เพนซิลเวเนีย เขาก็ปรากฏตัวในศาลรัฐบาลกลางของสหรัฐอเมริกาในนครนิวยอร์ก ลูอีจีถูกฟ้องในศาลสูงของรัฐนิวยอร์กและไม่ยอมรับข้อกล่าวหาในการกระทำผิดตามกฎหมายรัฐ ลูอีจีถูกตั้งข้อกล่าวหาใน 11 คดีของรัฐและถูกตั้งข้อกล่าวหาในระดับรัฐบาลกลาง 4 คดี ได้แก่ การฆาตกรรมโดยเจตนา การฆาตกรรมที่สนับสนุนการก่อการร้าย, การครอบครองอาวุธผิดกฎหมาย, และการสะกดรอยตาม ข้อหาฆาตกรรมด้วยอาวุธปืนของรัฐบาลกลางทำให้เขามีสิทธิ์ได้รับโทษประหารชีวิต
ตั้งแต่ถูกจับกุมลูอีจีได้รับการสนับสนุนจากออนไลน์ โดยบางคนยกย่องเขาในฐานะฮีโร่เพื่อสังคม การสำรวจความคิดเห็นพบว่า ผู้ตอบแบบสอบถามที่เป็นผู้ใหญ่ชาวอเมริกันจำนวนมากมีมุมมองเชิงลบต่อแมนจีโอนี โดยผู้ตอบแบบสอบถามที่อายุน้อยกว่าและมีความคิดเอียงซ้ายมีแนวโน้มที่จะสนับสนุนเขามากกว่า การสนับสนุนที่แมนจีโอนีได้รับมีความเชื่อมโยงกับมุมมองเชิงลบต่ออุตสาหกรรมประกันสุขภาพและแนวปฏิบัติในการปฏิเสธการเคลมที่ก่อให้เกิดผลเสีย คดีนี้กระตุ้นให้มีการเรียกร้องปฏิรูปประกันสุขภาพเพิ่มมากขึ้น
แหล่งข้อมูลอื่น

Luigi Mangione Legal Defense Information
รับใช้ประชาชน

"รับใช้ประชาชน" (จีน: 为人民服务) เป็นวลีทางการเมืองและคำขวัญของพรรคคอมมิวนิสต์จีน มีต้นกำเนิดมาจากชื่อสุนทรพจน์ของเหมา เจ๋อตง ที่กล่าวเมื่อเดือนกันยายน ค.ศ. 1944
วลีดังกล่าวได้รับความนิยมในสหรัฐเนื่องจากอิทธิพลลัทธิเหมาที่แข็งแกร่งต่อกลุ่มซ้ายใหม่ (New Left) โดยเฉพาะอย่างยิ่งในกลุ่มพรรคยุวชนแดง พรรคเสือดำ และกลุ่มภราดรภาพสีเหลืองแห่งเวสต์ลอสแอนเจลิส
การพัฒนา

เหมา เจ๋อตงเขียนสุนทรพจน์นี้เพื่อรำลึกถึงการเสียชีวิตของจาง ซือเต๋อ ทหารกองทัพปลดปล่อยประชาชน ผู้เข้าร่วมการเดินทัพทางไกล ซึ่งเสียชีวิตจากอุบัติเหตุเตาเผาถล่มขณะทำงานในมณฑลฉ่านซี ในสุนทรพจน์นั้น เหมายกคำกล่าวที่เขียนโดยซือหม่า เชียน นักประวัติศาสตร์ชื่อดังแห่งราชวงศ์ฮั่นว่า "คนเราย่อมตายกันทุกคน แต่ความตายนั้นอาจหนักดั่งเขาไท่ซาน หรือเบาดั่งขนห่าน" (人固有一死，或轻于鸿毛，或重于泰山) เหมากล่าวต่อว่า "การตายเพื่อประชาชนหนักแน่นกว่าเขาไท่ซาน แต่การทำงานให้พวกฟาสซิสต์และการตายเพื่อพวกฉกฉวยและกดขี่เบากว่าขนห่าน สหายจาง ซือเต๋อตายเพื่อประชาชน และการตายของเขาหนักแน่นกว่าเขาไท่ซาน"
สุนทรพจน์ที่กล่าวเมื่อวันที่ 8 กันยายน ค.ศ. 1944 ระบุว่าพรรคคอมมิวนิสต์จีนและกองทัพปลดปล่อยประชาชนไม่มีเป้าหมายอื่นใดนอกจากการรับใช้ประชาชน ระบุว่าพรรคคอมมิวนิสต์จีนและเจ้าหน้าที่ของพรรคควรกล้ารับฟังคำวิจารณ์ และแก้ไขตนเองหากคำวิจารณ์นั้นถูกต้อง มันยังระบุว่าทุกคนในแนวร่วมปฏิวัติมีความเท่าเทียมกันโดยไม่คำนึงถึงตำแหน่งหรือฐานะ
วลี "รับใช้ประชาชน" กลายเป็นสิ่งสำคัญในเชิงวาทศิลป์และต่อมาก็ปรากฏในข้อความสำคัญของลัทธิมากซ์ของจีน รวมถึง "ว่าด้วยการจัดการความขัดแย้งในหมู่ประชาชนอย่างถูกต้อง"
พรรคคอมมิวนิสต์ของเรา และกองทัพลู่ที่แปดและกองทัพใหม่ที่สี่ที่นำโดยพรรคของเรานั้นเป็นกองกำลังแห่งการปฏิวัติ กองกำลังของเราเหล่านี้อุทิศตนอย่างเต็มที่เพื่อการปลดปล่อยประชาชน และทำงานเพื่อผลประโยชน์ของประชาชนอย่างแท้จริง สหายจาง ซือเต๋ออยู่ในแถวของกองกำลังเหล่านี้
มนุษย์ทุกคนต้องตาย แต่ความตายสามารถมีความสำคัญต่างกันได้ ซือหม่า เชียน นักเขียนจีนโบราณกล่าวว่า "แม้ความตายจะเกิดขึ้นกับมนุษย์ทุกคน แต่มันอาจหนักแน่นกว่าเขาไท่ซานหรือเบากว่าขนนก" การตายเพื่อประชาชนนั้นหนักแน่นกว่าภูเขาไท่ แต่การทำงานให้พวกฟาสซิสต์และการตายเพื่อพวกเอารัดเอาเปรียบและกดขี่นั้นเบากว่าขนนก สหายจาง ซือเต๋อเสียชีวิตเพื่อประชาชน และการตายของเขาหนักแน่นกว่าภูเขาไท่อย่างแท้จริง
หากเรามีข้อบกพร่อง เราไม่กลัวที่จะให้คนชี้ให้เห็นและวิพากษ์วิจารณ์  ใครก็ตาม ไม่ว่าจะเป็นใครก็ตาม สามารถชี้ข้อบกพร่องของเราได้ หากเขาพูดถูก เราจะแก้ไข หากสิ่งที่เขาเสนอเป็นประโยชน์ต่อประชาชน เราจะปฏิบัติตาม แนวคิดเรื่อง "กองกำลังที่ดีขึ้นและการบริหารที่เรียบง่ายขึ้น" ถูกเสนอโดยหลี่ ถิงหมิง ซึ่งไม่ใช่คอมมิวนิสต์ เขาให้คำแนะนำที่ดีซึ่งเป็นประโยชน์ต่อประชาชน และเราได้นำไปปฏิบัติ หากเพื่อประโยชน์ของประชาชน เรายังคงยืนหยัดทำในสิ่งที่ถูกต้องและแก้ไขสิ่งที่ผิดพลาด กองกำลังของเราก็จะเจริญรุ่งเรืองอย่างแน่นอน
— เหมา เจ๋อตง, ในการประชุมรำลึกถึงสหายจาง ซือเต๋อ 8 กันยายน ค.ศ. 1944,
ใช้ในจีนสมัยเหมา

ระหว่างการรณรงค์แนวรบที่สามเพื่อพัฒนาอุตสาหกรรมพื้นฐานและอุตสาหกรรมป้องกันประเทศในพื้นที่ภายในของจีน "รับใช้ประชาชน" ถูกกำหนดให้เป็นหนังสืออ่านสำหรับคนงานแนวรบที่สามบ่อยครั้ง
ในช่วงการปฏิวัติวัฒนธรรม สุนทรพจน์นั้นถูกอ่านอย่างแพร่หลายและผู้คนถูกสนับสนุนให้ท่องจำมัน ข้อความของมันมีผลในการทำหน้าที่เป็นประมวลจริยธรรมที่ประชาชนทั่วไปสามารถใช้เพื่อตรวจสอบความรับผิดชอบของเจ้าหน้าที่ได้
การใช้งานร่วมสมัย

วลีที่ว่า "รับใช้ประชาชน" สะท้อนถึงอิทธิพลของหลักการเส้นทางมวลชนแบบเหมาอิสต์
การใช้งานร่วมสมัย > บทบาทในพิธีการ

วลีดังกล่าวจารึกด้วยลายมือของเหมาเอง บนฉากกั้นหน้าทางเข้าหลักของเขตจงหนานไห่ ซึ่งใช้เป็นสำนักงานใหญ่ของผู้นำอาวุโสพรรคและเป็นที่ตั้งของสำนักงานเลขาธิการใหญ่ คณะกรรมาธิการสามัญประจำกรมการเมือง และคณะมนตรีรัฐกิจ ซึ่งรวมกันเป็นสำนักงานที่มีอำนาจมากที่สุดในสาธารณรัฐประชาชนจีน
ตั้งแต่ ค.ศ. 1984 เป็นต้นมา ระหว่างการตรวจแถวกองทหารในกองทัพปลดปล่อยประชาชน ได้มีการแลกเปลี่ยนคำกล่าวทักทายระหว่างเจ้าหน้าที่ผู้ตรวจและกองทหารดังต่อไปนี้:
การใช้งานร่วมสมัย > บทบาททางวัฒนธรรม

ใน ค.ศ. 2007 นักแสดงหญิง คาเมรอน ดิแอซ ก่อให้เกิดประเด็นถกเถียงเล็กน้อย โดยการถือกระเป๋าที่มีวลีภาษาจีนว่า "รับใช้ประชาชน" ในระหว่างการเดินทางท่องเที่ยวในประเทศเปรู ชาวเปรูจำนวนมากรู้สึกว่ากระเป๋าใบนี้เป็นการแสดงการสนับสนุนต่อขบวนการเหมาอิสต์ทางสว่าง
ใน ค.ศ. 2005 นักเขียนเหยียน เหลียนเคอ เขียนนวนิยายเสียดสีที่เกิดขึ้นในช่วงการปฏิวัติวัฒนธรรมชื่อ รับใช้ประชาชน! เกี่ยวกับความสัมพันธ์ชู้สาวระหว่างภรรยาของนายทหารกับทหารชาวนา
คำกล่าวของเริ่น เจิ้งเฟย์ ผู้ก่อตั้งหัวเว่ยและสมาชิกพรรคคอมมิวนิสต์จีน ที่ว่า "วัฒนธรรมของหัวเว่ยเหมือนกับวัฒนธรรมของพรรคคอมมิวนิสต์จีน และการรับใช้ประชาชนอย่างสุดใจหมายถึงการให้ลูกค้าเป็นศูนย์กลางและรับผิดชอบต่อสังคม" กลุ่มบริษัทเหิงถงกำหนดพันธกิจทางธุรกิจของตนว่า "รับใช้ประชาชนและอุทิศตนเพื่อสังคม" เป็นการอ้างอิงถึงสุนทรพจน์ของเหมา
ดูเพิ่ม

ผู้รับใช้ประชาชน
งานบริการชุมชน
บริการสาธารณะ
อาสาสมัคร
สามบทความเก่า (จีน)